Catinca Untaru, o fetita de numai sapte ani din Romania a fost selectata pentru a juca intr-un film la Hollywood, alaturi de actorul Lee Pace, informeaza Antena 3. Pelicula se numeste "Caderea" si este despre povestea unui paraplegic pe care il bantuie gandul mortii - interpretat de Lee Pace - si care cere ajutorul unei fetite, interpretatate de Catinca Untaru.
Regizorul filmului spune ca a cautat mult pana sa gaseasca fetita potrivita pentru acest rol. Ceeea ce a cautat era un copil fara prea multa experienta actoriceasca, dar care sa vorbeasca foarte bine engleza. Catinca Untaru este din Bucuresti.
Personajul interpretat de Lee Pace incearca sa o covinga pe fetita sa-i faca rost de o doza letala de morfina, si, pentru a o convinge, inventeaza o poveste.
Desi povestea e fantastica, nu lipsesc nici personajele reale. Filmul se desfasoara pe doua planuri, iar Alexandria nu mai stie ce e real si ce nu si ii aduce doza de morfina noului ei prieten.
Filmul "Caderea" a fost turnat in 18 tari, de-a lungul a patru ani.